 Speciile dispărute prind viață. Acum le poți întâlni cu ajutorul realității augmentate.
Speciile dispărute prind viață la Muzeul Național de Istorie Naturală din Paris. Tigrul cu dinți sabie și zebra cvaga vor fi văzuți cu ajutorul ochelarilor speciali. Cercetătorii s-au folosit de realitatea augmentată pentru a crea acest proiect.
Cum ai reacționa dacă ți-ar ieși în cale tigrul cu dinții sabie, dispărut în urmă cu 10.000 de ani? Muzeul Național de Istorie Naturală din Paris va readuce la viață 11 specii dispărute în urmă cu 10.000 de ani. Aceste animale au ceva în comun. S-au întâlnit cu omul modern înainte de dispariție. Acum, le poți întâlni și tu cu ajutorul realității augmentate.